**ZÁPISNICA**

 **zo zasadnutia Obecného zastupiteľstva obce Čierna**

 **konané dňa 15.08.2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní:**  Mária Szivolics – starostka obce

 Gabriela Körmöndiová, Štefan Kassai, Michal Maďari – poslanci

JUDr. Adam Mahut – hlavný kontrolór obce – došiel neskôr

**Ospravedlnil sa**: Csaba Galambos, Kristián Kalapoš – poslanci

**Ďalší prítomní:** podľa prezenčnej listiny

**PROGRAM:**

1. Otvorenie zasadnutia obecného zastupiteľstva
2. Určenie zapisovateľa a overovateľov zápisnice
3. Schválenie programu zasadnutia
4. Predstavenie nového hlavného kontrolóra obce Čierna
5. Vyhodnotenie výberového konania na funkciu učiteľky MŠ
6. Rôzne
7. Diskusia
8. Záver

**K bodu č.1 – Otvorenie zasadnutia obecného zastupiteľstva /OZ/**

Rokovanie zasadnutia obecného zastupiteľstva otvorila Mária Szivolics – starostka obce o 18.15 hod. Privítala všetkých prítomných a konštatovala, že počet prítomných poslancov je 3 a obecné zastupiteľstvo je uznášania schopné.

**K bodu č.2 – Určenie zapisovateľa a overovateľov zápisnice**

Overovatelia zápisnice: Michal Maďari a Štefan Kassai

Zapisovateľka: Katarína Spišáková

**Hlasovanie**: za: 3 počet / Kassai, Maďari, Körmöndiová /

 proti: 0

 zdržal sa: 0

**K bodu č.3 – Schválenie programu zasadnutia obecného zastupiteľstva**

Obecné zastupiteľstvo Obce Čierna v súlade s §. 11 ods. 4 písm. b/ Zákona č. 369/1990 Zb. o obecnom zriadení v z.n.p. navrhuje pomeniť sled bodov 4 a 5 programu a **schvaľuje pomenený sled bodov** programu rokovania.

**SCHVÁLENÝ PROGRAM ROKOVANIA**

1. Otvorenie zasadnutia obecného zastupiteľstva

2. Určenie zapisovateľa a overovateľov zápisnice

3.Schválenie programu zasadnutia

4.Vyhodnotenie výberového konania na funkciu učiteľky MŠ

5. Predstavenie nového hlavného kontrolóra obce Čierna

6.Rôzne

7.Diskusia

8.Záver

**Hlasovanie**: Za: 3 / Körmöndiová, Kassai, Maďari/

 Proti: 0

 Zdržal sa: 0

**K bodu č.4 – Vyhodnotenie výberového konania na funkciu učiteľky MŠ**

Starostka obce oboznámila prítomných s rozhodnutím výberovej komisie s výsledkom výberového konania na funkciu učiteľky materskej školy /MŠ/ v obci Čierna konané dňa 01.08.2023. Do výberového konania sa prihlásil 1 uchádzač. Uchádzač splnil kvalifikačné podmienky na výkon funkcie učiteľky MŠ a doložil všetky potrebné doklady potvrdzujúce kvalifikačné a osobnostné predpoklady. Na základe výsledkov výberová komisia rozhodla o poradí úspešnosti a na funkciu učiteľky MŠ navrhla Bc. Ildikó Ferencz.

**UZNESENIE č.66**

Obecné zastupiteľstvo v Čiernej na základe vykonaného výberového konania na funkciu učiteľky materskej školy v obci Čierna schvaľuje na funkciu učiteľka materskej školy Bc. Ildikó Ferencz .

**Hlasovanie**: Za: 3 / Körmöndiová, Kassai, Maďari/

 Proti: 0

 Zdržal sa: 0

**K bodu č.5 – Predstavenie nového Hlavného kontrolóra obce Čierna**

Starostka obce Čierna privítala nového Hlavného kontrolóra obce Čierna JUDr. Adama Mahuta, zastávajúceho funkciu hlavného kontrolóra v obci Čierna od 01.09.2023 a odovzdala mu slovo. JUDr. Mahut poďakoval za prejavenú dôveru voči jeho osobe na post hlavného kontrolóra. Má ukončenú vysokú školu v Sládkovičove v študijnom programe právo. Ovláda slovenský, maďarský, anglický a nemecký jazyk. Má dlhoročné pracovné skúsenosti , pôsobil ako asistent poslanca NR SR, je konateľom a predsedom predstavenstva vlastných spoločností, zastáva funkciu hlavného kontrolóra vo viacerých obciach. Verí, že jeho osoba bude prínosom v obci a bude vo všetkom nápomocný, aby fungovanie v obci bolo bezproblémové.

**K bodu č.6 – Rôzne**

Starostka obce Čierna upozornila občanov na nepríjemnú a opakujúcu sa skutočnosť v obci, hlavne v priestoroch autobusovej zastávky, a to vyvrátenie vyložených kuka nádob cudzími osobami a následné porozhadzovanie ich obsahu. Poprosila občanov podľa možnosti vykladať kuka nádoby až v skoro ranných hodinách v deň odvozu komunálneho odpadu, aby nedošlo k takýmto situáciám a verejnoprospešní pracovníci nemuseli mnohokrát žalúdok vyvracajúci stav okolo nádob upratovať.

**K bodu č.7 – Diskusia**

Obyvateľ obce p. Nagy Béla vyjadril pozitívny postoj k celodennej prevádzke materskej školy a nádej, že v blízkej budúcnosti budú miestne deti navštevovať miestnu materskú školu – veď deti sú predsa budúcnosťou aj obce.

Obyvateľ obce p. Makkai Zoltán sa informoval o možnosti zabezpečenia obedov aj seniorom. Starostka túto požiadavku momentálne nemá možnosť kladne riešiť , ale bude sa snažiť v blízkej budúcnosti urobiť všetko pre pozitívne riešenie situácie.

Starostka obce požiadala obyvateľa obce Ladislava Soltésza do budúcna pre  prípad ak by zvolal zhromaždenie obyvateľov obce, musí zabezpečiť nielen na papieri, ale aj fyzicky Dozor na akcii a v žiadnom prípade nenúkať prítomných alkoholom. Na tieto pripomienky starostky p. Soltész reagoval urazene a obvinil starostku zo zastrašovania ľudí, čo pani starostka dôrazne odmietla. Ďalej p. Soltész upozornil, aby OÚ používal tlačivo Rozhodnutie o vyrúbení poplatku za KO. Starostka reagovala s vedomím existencie tlačiva, ale doteraz najlepším spôsobom výberu poplatku za KO bol doteraz zaužívaný zvyk. Od nového roka bude obyvateľom obce zaslané tlačivo na úhradu KO.

**K bodu č.8 – Záver**

Starostka obce poďakovala všetkým prítomným za účasť na zasadnutí obecného zastupiteľstva a ukončila ho o 19.00 hod.

**Zapísala:** Katarína Spišáková

**Overovatelia:**

- Štefan Kassai

-Michal Maďari

 **Mária Szivolics, v.r.**

 **Starostka obce**

V Čiernej dňa 23.8.2023